Elina Rönnlund

**Elina Rönnlund** (født 1996) er en svensk langrennsløper, som representerer IFK Umeå.  

Hun var med på det svenske laget som vant 4 × 3,3 km stafett i junior-VM på ski 2016, og hun gull på stafett og bronse på 15 km fellesstart under Svensk mesterskap i langrenn 2019. Hun er barnebarn av langrennsløperne Toini og Assar Rönnlund.

## Idrettskarriere
### Sesongene 2012–2014
Rönnlund vant sprinten og fikk gull på stafetten i Junior-SM 2013. Hun deltok i Vinter-EYOF 2013, og kom der på 45.-plass på 5 km klassisk, 57.-plass på 7,5 km fri teknikk og 22.-plass på sprinten. I tillegg kom hun på tiendeplass på miksstafetten, sammen med Oskar Svensson, Axel Ekström og Mimmi Björn. Hun kom på åttendeplass sammenlagt i 17-18-årsklassen i Scandic cup 2012/13, som er den svenske juniorcupen. 

Under Junior-SM 2014 fikk hun gull på stafetten og på sprinten individuelt, og hun fikk sølv på 5 km, bak Ebba Andersson. Hun vant fem av rennene i Scandic cup 2013/14, og vant klassen  D17-18 sammenlagt. Hun deltok også i Junior-VM på ski 2014, der hun kom på 14.-plass på sprinten.‎

### Sesongen 2014/15
Hun vant klassen D19-20 i Scandic cup 2014/15, etter seier i to av rennene. Hun ble tatt ut til å delta i Junior-VM på ski 2015, og kom der på ellevteplass på sprinten og 18.-plass på 2 × 5 km med skibytte. Hun deltok i Skandinavisk Cup 2014/15, og kom der på 52.-plass sammenlagt, med 29 poeng. 

Hun debuterte i verdenscupen i langrenn i februar 2015, i Östersund. Hun kom der på 57.-plass.

### Sesongen 2015/16
Rönnlund fikk tre gullmedaljer under Junior-SM 2016; hun vant 10 km med skibytte og 5 km fri teknikk, og vant også gull på stafetten. Hun fikk også bronse på stafetten under Ski-SM 2016. Hun deltok i Svensk mesterskap i langrenn 2016, og kom der på femteplass på sprinten, 18.-plass på 10 km klassisk og 22.-plass på 15 km skiathlon. 

Sverige vant stafetten i junior-VM på ski 2016, der Rönnlund gikk sammen med Emma Ribom, Ebba Andersson og Jenny Solin. Individuelt kom hun på fjerdeplass på sprinten og 23.-plass på 5 km klassisk. I Scandic cup 2015/16 kom hun på andreplass sammenlagt i klassen D19-20, bak Rebecca Öhrn. 

### Sesongen 2016/17
Hun vant det 20 km lange Vildmannaloppet i januar 2017. Under Svensk mesterskap i langrenn 2017 kom hun på 16.-plass på 10 km klassisk og 18.-plass på 15 km skiathlon. Under SM del 2 i mars kom hun på 16.-plass på 30 km fri teknikk. Hun kom på 25.-plass i Intersport cup 2016/17, som er den svenske langrennscupen for senior. I Skandinavisk cup 2016/17 kom hun på 55.-plass sammenlagt. 

### Sesongen 2017/18
I Svensk mesterskap i langrenn 2018 kom Rönnlund på 17.-plass på 15 km fellesstart og 18.-plass på 10 km fri teknikk. Hun deltok ikke på 30 km under SM del 2.

I Skandinavisk cup 2017/18 kom hun på 31.-plass sammenlagt, med 82 poeng, og i Volkswagen cup 2017/18 kom hun på sjuendeplass med 237 poeng. 

### 2018/19
Hun vant sitt første SM-gull da hun deltok på IFK Umeås førstelag som vant 3 × 5 km stafett i svensk mesterskap i langrenn 2019. Individuelt fikk hun bronse på 15 km fellesstart, og hun kom på sjetteplass på 10 km klassisk. På 30 km under SM del 2 kom hun på 17.-plass. Hun deltok i bare to renn i Volkswagen cup 2018/19, der hun fikk en første- og en tredjeplass, og endte med det på 24.-plass sammenlagt. Hennes beste enkeltresultat under Skandinavisk Cup 2018/19 var en tredjeplass på 5 km klassisk i Madona, og hun endte på delt sjetteplass sammenlagt, med 209 poeng. 

## Referanser


## Eksterne lenker
*  Offisiell hjemmeside 
*  Resultater hos Skidresultat.se
*